PolyAgent/wiki_georgian_en_parallel_20231101 huggingface dataset:
ბროკჰაუზისა და ეფრონის ენციკლოპედიური ლექსიკონი

ბროკჰაუზისა და ეფრონის ენციკლოპედიური ლექსიკონი (მცირე გამოცემა 35 ტომი; დიდი გამოცემა 86 ტომი) — რუსული უნივერსალური ენციკლოპედია, რომელიც გამოდიოდა იმპერიულ რუსეთში 1890-1906 წწ, საგამომცემლო სს „ფ.ა.ბროკჰაუზი-ი.ა.ეფრონის“ მიერ (პეტერბურგი, 1890-1907 წწ.). თავისი მოცულობითა და სტილით ენციკლოპედია ბრიტანიკას რუსული ანალოგია. შეიცავს 121 240 სტატიას, 7 800 სურათსა და 235 რუკას. სტატიები დაწერილი იყო იმ დროის რუსეთის წამყვანი სწავლულების მიერ, მათ შორის იყვნენ დიმიტრი მენდელეევი და ვლადიმერ სოლოვიოვი.
ენციკლოპედიას ჰყავდა რამდენიმე ქართველი ავტორიც:
ივანე თარხანოვი (თარხან-მოურავი) (1846–1908) – ფიზიოლოგი, ინიციალებით [И. Т.]
ალექსანდრე ხახანაშვილი (ხახანოვი) (1866–1912) – ფილოლოგი–ორიენტალისტი
ალექსანდრე ცაგარელი (1844–1929) – ფილოლოგი–ენათმეცნიერი, ინიციალებით [А. Ц.]
გრიგოლ წერეთელი (1870–1938) – ფილოლოგი–კლასიკოსი, ინიციალებით [Г. Ц.]
ლიტერატურა
Кауфман И. М. Русские энциклопедии. Вып. 1. Общие энциклопедии. — М., 1960. — 103 с.
რესურსები ინტერნეტში
Энциклопедический словарь Брокгауза и Ефрона.
Энциклопедический словарь Брокгауза и Ефрона.
Малый энциклопедический словарь Брокгауза и Ефрона .
ენციკლოპედიები
რუსეთის იმპერიის ენციკლოპედიები
ანდრიივკა (ჩერვონოჰრადის რაიონი)

ანდრიივკა (ჩერვონოჰრადის რაიონი)
ანდრიივკა — სოფელი უკრაინაში. მდებარეობს ლვივის ოლქის ჩერვონოჰრადის რაიონში. 2013 წელს სოფლის მოსახლეობა 326 კაცს შეადგენდა.
რესურსები ინტერნეტში
სოფლის ამინდი
ჩერვონოჰრადის რაიონის სოფლები
კალდერა-დელ-ატუელი

კალდერა-დელ-ატუელი — კალდერის ტიპის ვულკანი ანდებში, არგენტინა-ჩილეს საზღვარზე. ამ ორ ქვეყანას შორის საზღვარი მის დასავლეთ ნაპირზე მდებარეობს. სწორედ აქედან იღებს სათავსე მდინარე რიო-დელ-ატუელი. ვულკანის მწვერვალი ზღვის დონიდან 5.189 მეტრზე მდებარეობს.
იხილეთ აგრეთვე
არგენტინის ვულკანების სია
ჩილეს ვულკანების სია
რესურსები ინტერნეტში
კალდერა-დელ-ატუელი, მსოფლიო ვულკანიზმის პროგრამა
არგენტინის ვულკანები
ჩილეს ვულკანები
Kürd Eldarbəyli

Kürd Eldarbəyli (also, Kurd Eldarbeyli) is a village and municipality in the Ismailli District of Azerbaijan. It has a population of 762. The municipality consists of the villages of Kurd Eldarbeyli and Güdəyli.
References
Populated places in Ismayilli District
რუსული მარში

რუსული მარში აღნიშნავს რუსული ნაციონალისტური ორგანიზაციების მოწყობილ მსვლელობასა და მიტინგს სახალხო ერთობის დღეს, 2005 წლის 4 ნოემბერს რუსეთის დედაქალაქის, მოსკოვის ქუჩებში. 2005 წლის 4 ნოემბერს მოწყობილი ეს აქცია იყო რუსეთის ისტორიაში ნაციონალისტთა პირველი ყველაზე მასობრივი და სანქციონირებული გამოსვლა. მოგვიანებით ამ აქციის ჩატარება ყოველწლიურ ტრადიციად იქცა, ამასთანავე მან გეოგრაფიაც გაიფართოვა. რუსული მარში დღესდღეობით რუსეთის 10-ზე მეტ ქალაქში ტარდება და ნაციონალისტთა ყველაზე მასშტაბურ აქციას წარმოადგენს.
რუსული მარში
მერენი-ნოი

მერენი-ნოი — სოფელი მოლდოვაში, ანენი-ნოის რაიონში. მდებარეობს ზღვის დონიდან 57 მეტრზე. 2004 წლის მონაცემებით, მოსახლეობა 1 512 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ანენი-ნოის რაიონის სოფლები
ასავდიბაში

ასავდიბაში — სოფელი რუსეთში, ბაშკირეთში, იანაულის რაიონში. ასავდიბაშის სოფსაბჭოს ცენტრი. რაიონულ ცენტრ იანაულიდან განლაგებულია 22 კილომეტრში, ხოლო უახლოეს რკინიგზის სადგურ იანაულიდან 22 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 193 ადამიანი. მოსახლეობის უმრავლესობას ბაშკირები შეადგენენ.
სქოლიო
იანაულის რაიონის სოფლები
გიორგი ბერიძე

გიორგი ბერიძე
გიორგი ივანეს ძე ბერიძე (დ. 28 იანვარი [ძვ. სტ. 15 იანვარი], 1909, სოფ. ქსოვრისი, ახლანდელი მცხეთის მუნიციპალიტეტი ― გ. 6 ივნისი, 1983, თბილისი) — ქართველი მეცნიერი მეღვინეობის დარგში, ტექნიკის მეცნიერებათა დოქტორი (1955), პროფესორი (1956), საქართველოს მეცნიერებისა და ტექნიკის დამსახურებული მოღვაწე (1961).
ბიოგრაფია
1933 წელს დაამთავრა საქართველოს სასოფლო-სამეურნეო ინსტიტუტი. საქართველოს მებაღეობის, მევენახეობისა და მეღვინეობის ინსტიტუტის ღვინის ტექნოლოგიის განყოფილების გამგე (1976-მდე). ბერიძის შრომები ეხება ქართული ღვინის ტექნოლოგიისა და ენოქიმიის საკითხებს. დაჯილდოებულია ლენინის ორდენით, აგრეთვე სხვა ორდენებითა და მედლებით.
ლიტერატურა
ლენინის ორდენის კავალრები
დაბადებული 28 იანვარი
დაბადებული 1909
გარდაცვლილი 6 ივნისი
გარდაცვლილი 1983
ქართველი მეღვინეები
ტექნიკურ მეცნირებათა დოქტორები
ქართველი პროფესორები
საქართველოს სასოფლო-სამეურნეო ინსტიტუტის კურსდამთავრებულები
კუკაიტა

კუკაიტა — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.760 მეტრზე. 2005 წლის მონაცემებით, მოსახლეობა 4 474 ადამიანს შეადგენდა, სიმჭიდროვე 104.05 ადამიანი კმ²-ზე. ფართობი 43 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
ბოიაკის დეპარტამენტის მუნიციპალიტეტები და ქალაქები
სან-სალვადორის დეპარტამენტი

სან-სალვადორის დეპარტამენტი
სან-სალვადორი — სალვადორის ერთ-ერთი ადმინისტრაციული დეპარტამენტი, მდებარეობს ქვეყნის დასავლეთ-ცენტრალურ ნაწილში. დედაქალაქია სან-სალვადორი, რომელიც ამავე დროს ქვეყნის დედაქალაქიცაა. შედგება 17 მუნიციპალიტეტსიგან.
დეპარტამენტის ფართობი 886 კმ²-ია, მოსახლეობა — 3 მლნ ადამიანი (2006 წ). დეპარტამენტის სტატუსი 1824 წლის 12 ივნისს მიიღო.
აწარმოებენ ბანანს, ყავას, შაქრის ლერწამს და ა. შ. აქ განთავსებულია სალვადორისა და ცენტრალური ამერიკის მრავალი საბანკო კომპანიისა და სხვა მომსახურების სერვისების სათავო ოფისები.
გალერეა
იხილეთ აგრეთვე
სალვადორის დეპარტამენტები
რესურსები ინტერნეტში
http://www.amss.gob.sv/pages/municipios/san_salvador.htm
http://www.4elsalvador.com/departamento_de_san_salvador.htm
ლიტერატურა
Atlas Geográfico Universal y de El Salvador. Editorial Océano. Edición 1995 ISBN 84-494-0135-6
სალვადორის დეპარტამენტები
კაზალვეკიო-სიკულო

კაზალვეკიო-სიკულო — კომუნა იტალიაში, სიცილიის რეგიონში. ექვემდებარება მესინის პროვინციის ადმინისტრაციას. მოსახლეობა 1152 ადამიანი. ფართობი 33 კმ²-ია. სატელეფონო კოდი — 0942, საფოსტო ინდექსი — 98032.
რესურსები ინტერნეტში
სტატისტიკის ეროვნული ინსტიტუტი
სტატისტიკის ეროვნული ინსტიტუტი
მესინის პროვინციის კომუნები
ბაჰატე (ნოვომოსკოვსკის რაიონი)

ბაჰატე (ნოვომოსკოვსკის რაიონი)
ბაჰატე — სოფელი უკრაინაში. მდებარეობს დნიპროპეტროვსკის ოლქის ნოვომოსკოვსკის რაიონში. 2013 წელს სოფლის მოსახლეობა 662 კაცს შეადგენდა.
რესურსები ინტერნეტში
სოფლის ამინდი
ნოვომოსკოვსკის რაიონის სოფლები
ზოდეხის ნაეკლესიარი

ზოდეხის ნაეკლესიარი — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ ზოდეხში. აგებულია შუა საუკუნეებში.
ეკლესიიდან შემორჩენილი კედლების სიმაღლე 60-70 სმ-ს აღწევს; ძეგლი ადგილობრივი წარმოშობის ფლეთილი ქვითაა ნაგები.
ნაგებობა გეგმით სწორკუთხა მოხაზულობისაა. აღმოსავლეთით სწორკუთხა საკურთხეველში სარკმლის კვალი ჩანს. ჩრდილოეთით მცირე ზომის ნიშაა.
შესასვლელი ღიობის კვალი დასავლეთით იკითხება.
ლიტერატურა
შიდა ქართლი, ახალგორის მუნიციპალიტეტის არქიტექტურული მემკვიდრეობა, ტ.IV, თბ., 2008, გვ., 83
ახალგორის მუნიციპალიტეტის ტაძრები
ვერნიკეს არე

ვერნიკეს არე — ტვინის ზონა. წარმოადგენს ცერებრალური ქერქის მეტყველებასთან დაკავშირებული ორი ნაწილიდან ერთ-ერთს (მეორე არის ბროკას არე). მონაწილეობს წერილობითი და სამეტყველო ენის წარმოებაში.
ვერნიკეს არე მდებარეობს ბროდმანის რეგიონ 22-ში, დომინანტურ ცერებრალურ ნახევარსფეროში. დომინანტური ნახევარსფერო მარცხენაა მემარჯვენე ინდივიდების 95% -ში, ხოლო მემარცხენეთა შემთხვევაში — 60%-ში.
ბროკას წილის მსგავსად, ვერნიკეს წილიც იმ ავადმყოფების აუტოპსიის საშუალებით აღმოაჩინეს, ვისაც მეტყველების პრობლემები ახასიათებდათ. გერმანელ ნევროლოგ კარლ ვერნიკეს ჰყავდა პაციენტი, რომელსაც საკმაოდ კარგად შეეძლო ლაპარაკი, მაგრამ ვერ იგებდა სხვის ნათქვამს. პაციენტის გარდაცვალების შემდეგ, ვერნეკემ საფეთქლის წილის ზედა ნაწილში იპოვა დაზიანება. მან სწორად ივარაუდა, რომ ხსენებული ზონა პასუხისმგებელი იყო ნათქვამის სწორად გააზრებაზე. ამ ტიპის აფაზია ცნობილია როგორც ვერნიკეს აფაზია, ან აღქმადი აფაზია.
იმისდა მიუხედავად, რომ ბროკასა და ვერნიკეს არეები სხვადასხვა წილშია, ისინი საკმაოდ ახლოს არიან ერთმანეთთან. მათ აკავშირებს ნერვების ტრაქტი, რომელსაც arcuate fascilicus ეწოდება, ასევე ახლახან აღმოჩენილი სხვა ტრაქტი.
სქოლიო
ენა
ნევროლოგია
აფაზია
ტვინი
ქვემო შარახევი

ქვემო შარახევი (ყოფილი თორელაანთკარი) — სოფელი საქართველოში, თიანეთის მუნიციპალიტეტში, ზარიძეების თემში. მდებარეობს ქართლის ქედის კალთაზე, მდინარე შარახეულის (ფშავის არაგვის მარცხენა შენაკადი) მარცხენა მხარეს, ზღვის დონიდან 1250 მეტრზე. თიანეთიდან დაშორებულია 25 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 19 ადამიანი.
ლიტერატურა
სქოლიო
თიანეთის მუნიციპალიტეტის სოფლები
ცისარტყელა დროშა

ცისარტყელა დროშა
ცისარყელა დროშა, ზოგჯერ სიამაყის დროშა ან ლგბტ სიამაყის დროშა არის ლესბოსელების, გეების, ბისექსუალებისა და ტრანსგენდერთა სიმბოლო 1970 წლიდან. ფერები ლგბტ საზოგდოების მრავალფეროვნებას გამოხატავს.
წარმოიშვა კალიფორნიაში, მაგრამ მთელ მსოფლიოში იხმარება. დიზაინი ეკუთვნის სან ფრანსისკოელ ხელოვან გილბერტ ბეიკერს (1978), დიზაინმა რამდენიმეჯერ ცვლილება განიცადა.
2008 წლისთვის დროშამ ყველაზე გავრცელებული, 6-ზოლიანი ფორმა მიიღო წითელი, სტაფილოსფერი, ყვითელი, მწვანე, ლურჯი და ცისფერი ფერებით. დროშაზე ფერთა ზოლები ჰორიზონტალურადაა; თავში წითელი ფერია, როგორც ნამდვილ ცისარტყელაზე.
ფერთა მნიშვნელობა
სქოლიო
რესურსები ინტერნეტში
Unsung Heroes of the Gay World: Vexillographer Gilbert Baker
How Did Gay Pride Flag Originate? KPIX-TV (CBS 5), December 1, 2006
- VIDEO INTERVIEW WITH GILBERT BAKER - 30 YEARS OF RAINBOW FLAG, June 2008, London
Gilbert Baker speaks to Homovision.tv about the importance of the Rainbow Flag in the 21st century and why it shouldn't be forgotten.
ლგბტ
ja:平和の旗
ძიან ჯაო-ხე

ძიან ჯაო-ხე (დ. 1901/1904, სიჩუანი — გ. 1986) — ჩინელი ფერმწერი და გრაფიკოსი. სწავლობდა შანხაიში. ნაშრომებს ძირითადად პეკინში ასრულებდა. ძიან ჯაო-ხეს ნამუშევრებში (ტუშით ხატვის ჟანრის კომპოზიციები, რომლებიც ხშირად დაკავშირებულია თანამედროვე ჩინეთის ისტორიის მნიშვნელოვან ეპიზოდებთან) შეხამებულია ევროპული და კლასიკური ჩინური ფერწერის ხერხები („მცველი მდინარე იალუსთან“, 1950; „წერილი ფრონტზე“, 1953 და სხვ.).
ლიტერატურა
Виноградова Н. А., Цзян Чжао-хэ, М., 1959.
რესურსები ინტერნეტში
ჩინელი მხატვრები
დაბადებული 1904
გარდაცვლილი 1986
კატლერ ბეკეტი

კატლერ ბეკეტი — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი ტომ ჰოლანდერმა განასახიერა. პერსონაჟის დებიუტი შედგა ფილმში „კარიბის ზღვის მეკობრეები: მკვდრის სკივრი“.
კატლერ ბეკეტი იყო ბრიტანეთის ფლოტის ადმირალი. ის ემსახურებოდა დიდი ბრიტანეთის მეფე ჯორჯ II-ს. მას სურდა საბოლოოდ მსოფლიოში ყველა მეკობრე მოეკლა და სამყაროში მეკობრეობა გაექრო. მაგრამ ბეკეტს წინ აღუდგა მეკობრე ბარონების საძმო, რომელმაც იგი დაამარცხა „კარიბის ზღვის მეკობრეების“ მესამე ფილმში „მსოფლიოს დასასრული“ – იგი გემთან ერთად ჩაძირეს ჯეკ ბეღურამ და უილ ტერნერმა.
რესურსები ინტერნეტში
სქოლიო
კარიბის ზღვის მეკობრეების პერსონაჟები
გამოგონილი მეკობრეები
Polyrhachis eremita

Polyrhachis eremita — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
დიჯეი ბობო

დიჯეი ბობო (DJ BoBo, ნამდვილი სახელი: პეტერ რენე კიპირიანო ბაუმანი, დ. 5 იანვარი, 1968) — შვეიცარიელი პოპ-მუსიკოსი, მომღერალი და პროდიუსერი. საერთო ჯამში მას გაყიდული აქვს 14 მილიონი დისკი, გამოცემული აქვს 13 სტუდიური ალბომი და რამდენიმე კომპილაციური ალბომი. დიჯეი ბობომ დღემდე გამოსცა 44 სინგლი, რომელთა ნაწილი გერმანულენოვან და არა მხოლოდ გერმანულენოვან ქვეყნებში მაღალ პოზიციებს იკავებდა. მას ასევე გამოცემული აქვს კომპილაციები საკუთარი სიმღერების გადამუშავებული ვერსიებით.
დიჯეი ბობომ წარმატებას პირველად მიაღწია ჰიტ-სინგლით „Somebody Dance With Me“. წლების განმავლობაში ასევე დიდი პოპულარობა მოიპოვეს სინგლებმა „Keep on Dancing“, „Take Control“, „Everybody“, „Let the Dream Come True“, „Love is All Around“, „Freedom“, „Pray“ და „What a Feeling“, ისევე როგორც მასიურმა ჰიტმა „Chihuahua“. მუსიკოსს მიღებული აქვს უამრავი ოქროს და პლატინის სტატუსის მქონე შეფასებები ალბომების გაყიდული რაოდენობისათვის. იგი დღემდე პოპულარულია მრავალ ევროპულ ქვეყანაში და ითვლება შვეიცარიის ყველაზე გაყიდვად მუსიკოსად.
დისკოგრაფია
სტუდიური ალბომები
Dance with Me (1993)
There is a Party (1994)
World in Motion (1996)
Magic (1998)
Level 6 (1999)
Planet Colors (2001)
Visions (2003)
Pirates of Dance (2005)
Greatest Hits (2006)
Vampires (2007)
Fantasy (2010)
Dancing Las Vegas (2011)
Circus (2014)
Mystorial (2016)
კომპილაციები
Just for You (1995)
The Ultimate Megamix '99 (1999)
Celebration (2002)
Chihuahua (2003)
Greatest Hits (2006)
Olé Olé The Party (2008)
Reloaded (2013)
საკონცერტო ალბომები
Live in Concert (2003)
რესურსები ინტერნეტში
სრული დისკოგრაფიის მიმოხილვა და ინფორმაცია ჩარტებზე
სქოლიო
დაბადებული 1968
ევროვიზიის კონკურსანტები
ევროდენს მუსიკოსები
შვეიცარიელი მუსიკოსები
დაბადებული 5 იანვარი
გალათასარაი (საფეხბურთო კლუბი)

გალათასარაი (საფეხბურთო კლუბი)
საფეხბურთო კლუბი „გალათასარაი“ (თურ. Galatasaray Spor Kulübü) — თურქული საფეხბურთო კლუბი ქალაქ სტამბოლიდან, თამაშობს თურქეთის ჩემპიონატში. დაარსებულია 1905 წელს. გალათასარაი საშინაო შეხვედრებს მართავს „თურქ ტელეკომ არენაზე“, რომელიც 55 662 მაყურებელს იტევს. „გალათასარაი“ ქვეყნის ერთ-ერთი წარმატებული კლუბია, კლუბი არის თურქეთის ჩემპიონი 22-ჯერ, 18-ჯერ არის თურქეთის თასის მფლობელი, 16-ჯერ თურქეთის სუპერთასის მფლობელი, კლუბი ასევე მფლობელია, უეფას თასის და უეფას სუპერთასის.
გალათასარაი ორი გუნდიდან ერთ-ერთია, რომელმაც უეფას თასი მოიგო და ტურნირის განმავლობაში არ დამარცხებულა და პირველი გუნდია, რომელმაც მოიგო ტურნირი მას შემდეგ, რაც მესამე ადგილი დაიკავა ჩემპიონთა ლიგის ჯგუფურ ეტაპზე. უეფას თასის ფინალში 1999-2000 წლის სეზონში „გალათასარაიმ“ 11 მეტრიანების სერიაში 4:1 დაამარცხა ლონდონის „არსენალი“ და გახდა პირველი თურქული კლუბი, რომელიც დაეუფლა ევროთასს. „გალათასარაის“ ასევე ეკუთვნის მსოფლიო რეკორდი სახლში გამარჯვებების ყველაზე დიდ სერიაში. 2001 წლის 13 მაისიდან 2002 წლის 8 დეკემბრამდე მოიგო ზედიზედ 24 შეხვედრა საკუთარ მოედანზე. 2001 წლის იანვარში „გალათასარაი“ მსოფლიო საუკეთესო კლუბების სათავეში იდგა.
ტიტულები
ევროთასები
ოფიციალური ტურნირები
უეფას სუპერთასი
გამარჯვებული (1): 2000
უეფას ევროპა ლიგა
გამარჯვებული (1): 1999–2000
უეფას ჩემპიონთა ლიგა
ნახევარ-ფინალი (1): 1988–1989
მეოთხედ-ფინალი (5): 1962–1963, 1969–1970, 1993–1994, 2000–2001, 2012–2013
თასების მფლობელთა თასი
მეოთხედ-ფინალი (1): 1991–1992
არაოფიციალური ტურნირები
ემირატების თასი
გამარჯვებული (1): 2013
ანტალიის თასი
გამარჯვებული (1): 2014
შიდა შეჯიბრებები
სუპერლიგა
გამარჯვებული (19): (რეკორდი) 1961–62, 1962–63, 1968–69, 1970–71, 1971–72, 1972–73, 1986–87, 1987–88, 1992–93, 1993–94, 1996–97, 1997–98, 1998–99, 1999–2000, 2001–02, 2005–06, 2007–08, 2011–12, 2012–13
მეორე ადგილი (9): 1959, 1960–61, 1965–66, 1974–75, 1978–79, 1985–86, 1990–91, 2000–01, 2002–03
თურქეთის თასი
გამარჯვებული (14): (რეკორდი) 1963, 1964, 1965, 1966, 1973, 1976, 1982, 1985, 1991, 1993, 1996, 1999, 2000, 2005
ფინალისტი (5): 1969, 1980, 1994, 1995, 1998
სუპერთასი
გამარჯვებული (14): (რეკორდი) 1966, 1969, 1972, 1982, 1987, 1988, 1991, 1993, 1996, 1997, 2008, 2012, 2013, 2015
ფინალისტი (8): 1971, 1973, 1976, 1985, 1994, 1998, 2006, 2014
რესურსები ინტერნეტში
https://www.facebook.com/Galatasaray
http://www.ultraslan.com/
სქოლიო
თურქეთის საფეხბურთო კლუბები
Comitas suluensis

Comitas suluensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ადოლფ გოტლიბი

ადოლფ გოტლიბი (Adolph Gottlieb; დ. 14 მარტი, 1903 — გ. 4 მარტი, 1974) — ამერიკელი აბსტრაქტული ექსპრესიონისტი მხატვარი, მოქანდაკე.
დაიბადა ნიუ-იორკში. 1920-1921 წლებში ნიუ-იორკის ხელოვნების სტუდენტთა ლიგაში სწავლობდა, რის შემდეგაც საფრანგეთსა და გერმანიაში მოგზაურობს ერთი წლით. შემდეგ პარიზის გრანდ შუმიერის აკადემიაში სწავლობს. 1930-იან წლებში მასწავლებლად მუშაობს. 1940-იან წლებში მეგობრებთან ერთად აბსტრაქტული ექსპრესიონიზმის თანადამფუძნებელი ხდება.
ამერიკელი მხატვრები
დაბადებული 14 მარტი
დაბადებული 1903
გარდაცვლილი 4 მარტი
გარდაცვლილი 1974
მარიამ ჯოლოგუა

მარიამ ჯოლოგუა (დ. 11 თებერვალი, 1980) — ქართველი კინომსახიობი. დამთავრებული აქვს თბილისის თეატრალური ინსტიტუტი. პოპულარობა მოუტანა სერიალმა „შუა ქალაქში“, რომელიც ტელეკომპანია „იმედზე“ გადიოდა.
რესურსები ინტერნეტში
სქოლიო
დაბადებული 11 თებერვალი
დაბადებული 1980
ქართველი მსახიობები
ქართველი ქალები
ირაკლი კვირიკაძე

ირაკლი კვირიკაძე (დ. 12 ივლისი, 1939) — ქართველი კინორეჟისორი და სცენარისტი. 1964 წელს დაამთავრა თბილისის სახელმწიფო უნივერსიტეტის ჟურნალისტიკის ფაკულტეტი, 1970 წელს საკავშირო კინემატოგრაფიული ინსტიტუტის სარეჟისორო ფაკულტეტი.
ფილმოგრაფია
1970 - ქვევრი
1976 - ქალაქი ანარა
1981 - მოცურავე
1990 - ამხანაგ სტალინის მოგზაურობა აფრიკაში
რესურსები ინტერნეტში
ირაკლი კვირიკაძე ეროვნულ ფილმოგრაფიაზე
ქართველი კინორეჟისორები
ქართველი სცენარისტები
დაბადებული 1939
თბილისში დაბადებულები
დაბადებული 12 ივლისი
2177

2177
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
აბაკა (მრავალმნიშვნელოვანი)

აბაკა (მრავალმნიშვნელოვანი)
აბაკა შეიძლება აღნიშნავდეს:
აბაკა, იგივე სართავი ბანანი — მცენარე ბანანისებრთა ოჯახისა;
აბაკა, იგივე მანილის ქერელი — ამ მცენარის ფოთლების ბუდისგან მიღებული ბოჭკო.
ყარაყოუნლუ (გუბადლის რაიონი)

ყარაყოუნლუ (გუბადლის რაიონი)
ყარაყოუნლუ — სოფელი აზერბაიჯანში, გუბადლის რაიონში.
2020 წლის 9 ნოემბერს, მთიანი ყარაბაღის ომის დროს აზერბაიჯანის თავდაცვის სამინისტრომ გაავრცელა პრეზიდენტ ილჰამ ალიევის განცხადება სოფლის განთავისუფლების შესახებ.
რესურსები ინტერნეტში
სქოლიო
გუბადლის რაიონის სოფლები
ჟაგუარე

ჟაგუარე — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 2 მეტრზე. მიეკუთვნება ესპირიტუ-სანტუს შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ სან-მატეუსის შემადგენლობაში.
2010 წლის მონაცემებით, მოსახლეობა 24 678 ადამიანს შეადგენდა, მოსახლეობის სიმჭიდროვე 37.41 კმ²-ზე. ფართობი 659 751 კმ²-ია.
იხილეთ აგრეთვე
ესპირიტუ-სანტუ
ბრაზილიის შტატები
რესურსები ინტერნეტში
ბრაზილიის 2010 წლის აღწერის მონაცემები
მოსახლეობის 2011 წლის შეფასება
ესპირიტუ-სანტუს შტატის მუნიციპალიტეტები
Anacithara nanisca

Anacithara nanisca — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
წყარო
;შემოწმდა 2010 წლის 1 ივნისს
მუცელფეხიანები
დორფულია

დორფულია — სოფელი ჩრდილოეთ მაკედონიაში, ლოზოვოს თემში (ვარდარის რეგიონი). მდებარეობს ზღვის დონიდან 255 მეტრზე. 2002 წლის მონაცემებით, მოსახლეობა 756 ადამიანს შეადგენდა.
იხილეთ აგრეთვე
ვარდარის რეგიონი
ლოზოვოს თემი
სქოლიო
ლოზოვოს თემის სოფლები
კილალა

კილალა — სოფელი ირლანდიაში, მდებარეობს მეიოს საგრაფოში, კონაქტის პროვინციაში, ქალაქ ბალინას ჩრდილოეთით.
იხილეთ აგრეთვე
მეიოს საგრაფო
მეიოს საგრაფოს დასახლებული პუნქტები
კატარინა კარაჯორჯევიჩი

კატარინა კარაჯორჯევიჩი
კატარინა, იუგოსლავიის პრინცესა (ნამდვილი გვარი - ბატისი დ. 13 ნოემბერი, 1943, ათენი ) — იუგოსლავიის პრინცის ცოლი.
ბიოგრაფია
ის არის რობერტ ბატისის (1916–2011) და ანა დოსტის (1922–2010) ორი ქალიშვილიდან ერთ–ერთი. მისი და არის ბეტი რუმელიოტისი (ნამდვილი გვარი - ბატისი). კატარინამ განათლება მიიღო ათენსა და ლოზანაში, შვეიცარიაში. სწავლობდა ბიზნესს დენვერისა და დალასის უნივერსიტეტებში . იგი რამდენიმე წლის განმავლობაში მუშაობდა ბიზნესის მიმართულებით შეერთებულ შტატებში.
1962 წლის 25 ნოემბერს კატარინა დაქორწინდა ჯეკ უოლტერ ენდრიუსზე (1933–2013), ვალტერ ენდრიუსისა და ელიზაბეტ პიფერის ვაჟზე. მათ შეეძინათ ორი შვილი. და განქორწინდნენ 1984 წელს. კეტრინი ბევრს მოგზაურობდა. ცხოვრობდა ავსტრალიაში, აფრიკასა და შეერთებულ შტატებში.
მისი ვაჟი დავიდი და შვილიშვილი ალექსანდრე საბერძნეთის ყოფილი პრეზიდენტის, პროკოპის პავლოპულოსის ნათლულები არიან.
მან გაიცნო თავისი მეორე ქმარი ვაშინგტონში 1984 წელს და დაქორწინდნენ ლონდონში, სამოქალაქო წესით 1985 წლის 20 სექტემბერს და მეორე დღეს რელიგიურად - წმინდა სავას სერბულ მართლმადიდებლურ ეკლესიაში, ნოტინგ ჰილში . მათი მეჯვარე იყო კონსტანტინოს II, ხოლო მოწმე იყო იუგოსლავიის პრინცი ტომისლავი, პრინც ალექსანდრეს ბიძა.
მან თავისი დროის დიდი ნაწილი დაუთმო საქველმოქმედო საქმიანობას ყოფილ იუგოსლავიაში კონფლიქტის შემდეგ. იგი მუშაობს ჰუმანიტარულ დახმარებაში და არის სხვადასხვა ჰუმანიტარული ორგანიზაციის მფარველი. 2001 წელს მან დააარსა HRH Crown Princess Katherine Foundation ბელგრადში, მისი საქველმოქმედო საქმიანობის გაფართოების მიზნით.
1991 წელს მეუღლესთან და ვაჟებთან ერთად ბელგრადში გაემგზავრა. მათ ენთუზიაზმით მიესალმა ასიათასობით მხარდამჭერი, რომელთაგან ბევრი მხარს უჭერდა კარაგეორგევიჩების ოჯახის საკონსტიტუციო საპარლამენტო მონარქიის მეთაურობას.
2001 წლის 17 ივლისს, სერბეთში დემოკრატიული რევოლუციის შემდეგ, გვირგვინოსანმა პრინცმა და პრინცესამ დაიდეს ბინა ბელგრადის სამეფო სასახლეში .
კატარინა საუბრობს ბერძნულ, ინგლისურ, ფრანგულ, ესპანურ და სერბულ ენებზე. უყვარს მუსიკა, კითხვა, სამზარეულო, თეატრი და თხილამურებით სრიალი.
2019 წელს კატარინამ ლონდონში აღნიშნა თავისი ჰუმანიტარული ორგანიზაციის დაარსებიდან 25 წელი. ღონისძიება გაიმართა კლარიჯის სასტუმროში მაიფეირში, მისი მეუღლის დაბადების ადგილას. ღონისძიების ორგანიზატორი იყო გამგეობის წევრი ლაზარ ვუკოვიჩი. კატარინას წარჩინებულ სტუმრებს 25 წლიანი მფარველობისთვის ჯილდო გადაეცათ.
გერბი
სერბეთის პრინცის მეუღლის უნივერსალური გერბი არის წითელ ფონზე თეთრი ორთავიანი არწივი ფრენისას. ორივე თავი დაგვირგვინებულია სერბეთის ჰერალდიკური გვირგვინით. არწივის წვერი, ენა და ტერფები ოქროსფერია. არწივს აქვს წითელი ფარი, კიდემდე ჯვრით. თეთრი არწივის ქვედა მხარეს არის ორი ოქროსფერი შროშანა. ფარი დაგვირგვინებულია მეფე პეტრე I-ის გვირგვინით, ცენტრში ლურჯი შროშანით.
რესურსები ინტერნეტში
HRH გვირგვინის პრინცესას ოფიციალური ბიოგრაფია
სამეფო მავზოლეუმი Oplenac Archived 2017-11-24
Lifeline ჰუმანიტარული ორგანიზაცია
Lifeline ჰუმანიტარული ორგანიზაცია ჩიკაგოში
სამეფო ოჯახი
სქოლიო
დაბადებული 1943
იუგოსლავიის სამეფო
იუგოსლავიის პრინცესები
სიმონე ძაძა

სიმონე ძაძა; დ. 25 ივნისი, 1991, პოლიკორო, იტალია) — იტალიელი ფეხბურთელი, „ვალენსიისა“ და იტალიის ეროვნული ნაკრების თავდამსხმელი.
კარიერა
იუვენტუსი
2015 წლის 7 ივლისს, იუვენტუსმა 18 მილიონ ევროდ გაიფორმა სიმონე. მან პირველი გოლი იუვენტუსში 2015 წლის 23 სექტემბერს სერია ა-ს მატჩში, ფროსინონეს კარში გაიტანა 50 წუთზე. ერთი კვირის შემდგომ, 30 სექტემბერს ძაძამ მის კარიერაში პირველი გოლი გაიტანა უეფას ჩემპიონთა ლიგაში, ჯგუფის მეორე მატჩში სევილიას წინააღმდეგ.
მიღწევები
იუვენტუსი
სერია A: 2015-16
იტალიის თასი: 2015-16
იტალიის სუპერთასი: 2015
რესურსები ინტერნეტში
პროფილი Transfermarkt-ზე
პროფილი Soccerway-ზე
დაბადებული 1991
იტალიელი ფეხბურთელები
სერია A-ს ფეხბურთელები
სამპდორიას ფეხბურთელები
ატალანტას ფეხბურთელები
სასუოლოს ფეხბურთელები
იუვენტუსის ფეხბურთელები
2016 წლის ევროპის საფეხბურთო ჩემპიონატის ფეხბურთელები
ვესტ ჰემ იუნაიტედის ფეხბურთელები
ვალენსიის ფეხბურთელები
ესპანეთის პრიმერა დივიზიონის ფეხბურთელები
ასკოლის ფეხბურთელები
დაბადებული 25 ივნისი
1369

1369
მოვლენები
აიუტიის სამეფომ მეორედ დაიპყრო კამბოჯა.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ლეონარდო ბრუნი — იტალიელი ჰუმანისტი და ისტორიკოსი (გ. 1444)
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
30 აგვისტო : პედრო I მრისხანე — კასტილიისა და ლეონის მეფე (დ. 1334)
სექტემბერი
ოქტომბერი
ნოემბერი
დეკემბერი
თარიღი უცნობია
ალპი

ალპი — გერმანული სული-ვამპირი, რომელიც ბუგიმენსა და ინკუბუსს უკავშირდება. ალპი მამრობითი სქესისაა, ხშირად იგი ცოტა ხნის წინ გარდაცვლილი ნათესავის სულია და უმეტესად დემონია. ალპებად შეიძლება იქცნენ ბავშვებიც, რომელთაც ორსული დედა ცხენის ფაფარის საშუალებით იშორებს. შუა საუკუნეებში ალპი კატის, ღორის, ფრინველის თუ სხვა ცხოველის სახით ჩნდებოდა; მათ შორის, ლექორუსის — დემონი-ძაღლის სახით კელნში და ამგვარად უკავშირდება მაქციასაც. ნებისმიერ განსხეულებაში ალპი შლაპას ატარებს; სვამს მოზრდილთა და ბავშვების სისხლს, თუმცა უპირატესობას ქალის რძეს ანიჭებს. ალპის მოკვლა, ფაქტობრივად, შეუძლებელია.
ვამპირები
როკრუის ბრძოლა

როკრუის ბრძოლა — ბრძოლა საფრანგეთის არმიასა (სარდალი პრინცი კონდე) და ესპანეთის ჯარებს (სარდალი ფრანსისკო დე მელო) შორის საფრანგეთის ქ. როკრუის მახლობლად, 1643 წლის 19 მაისს, ოცდაათწლიანი ომის (1618-1648 წწ.) დროს. ესპანეთის ჯარები გარს ერტყნენ საფრანგეთის ციხესიმაგრე როკრუას. მოწინააღმდეგის ზურგში ფრანგთა კავალერიის გადამწყვეტი დარტყმის შედეგად ესპანეთის დაქირავებული ქვეითი ჯარი განადგურდა. როკრუასთან გამარჯვებამ საფრანგეთს ესპანეთის ნიდერლანდისაკენ გაუხსნა გზა და ელზასის აღების საშუალება მისცა.
ლიტერატურა
ოცდაათწლიანი ომის ბრძოლები
საფრანგეთის ბრძოლები
ესპანეთის ბრძოლები
XVII საუკუნის ბრძოლები